**Referat af ordinær generalforsamling søndag den 25. juni 2017 kl. 10.30 i Kelstrup Forsamlingshus**

**Dagsorden:**

1. Valg af dirigent
2. Formandens beretning
3. Forelæggelse af det reviderede regnskab 2016/2017
4. Budgetforslag for 2017/2018
5. Fastsættelse af kontingent
6. Indkomne forslag fra medlemmerne
7. Valg for 2 år til bestyrelsen:
   1. Efter tur afgår formand Annie Weinreich, som modtager genvalg
   2. Efter tur afgår Benny Hansen, som modtager genvalg
8. Valg for 1 år 2 suppleanter til bestyrelsen
   1. Efter tur afgår Paul Koluda og John Weinreich, som begge modtager genvalg
9. Valg for 1 år af 2 revisorer og 1 en revisorsuppleant
10. Eventuelt

Der var mødt 33 i alt, heraf 20 medlemmer.

Ad 1

Hans Kristian Stadelund valgt til dirigent

Ad 2

Formanden bød velkommen aflagde sin beretning. Det nævntes bl.a., at det ser ud til, at der igen er kommet gang i salget af sommerhuse. Der er i årets løb er solgt 5 sommerhuse og flere er på vej. Vedrørende det nye dræn på Løvsangervej/Stillidsvej er det lykkedes at forhandle sig frem til, at SK Forsyning betalte de 30.000 kr. af en samlet regning på 46.000 kr. Der er planer om indkøb af hjertestarter sammen med øvrige grundejerforeninger i området. Endelig afklaring heraf afventer sommerens generalforsamlinger. Der vil blive skrevet herom i Nyhedsbrev, når afklaring er sket. Den ekstraordinære generalforsamling den 27. juli 2016 medførte vedtægtsændringer, således at vedtægterne nu er i overensstemmelse med den faktiske praksis i foreningen. Legepladsen har indtil nu været godkendt uden bemærkninger. Babygyngen er desværre blevet ødelagt og er nu erstattet med en almindelig gynge. Det kniber lidt med græsslåningen på arealet, men det hjælper ofte efter et opkald til kommunen. Slagelse Kommune har bevilget 1 million kr. til strandrensning. Kongsmark Strand er kommet i kategori 2. Stillinge Strand er i kategori 1. Private strande renses fortsat ikke. På Sortspættevej er der opsat markeringspæle i rabatten, da biler kører ind i rabatterne. Formanden henstiller til at køre på vejen og ikke i rabatterne. Der er kommet sten på vejene, og vejene passes fint af vores vejmand Leif. Formanden opfordrer til at beskære træer og buske, der hænger ud over vejene. Det samme gælder også på stierne. Der er sat får ud på i engen. I øjeblikket 8 stk. med lam. Ejeren Niels Hvenegaard har repareret hegnet, og det er strømførende hele vejen rundt. Der er planer om også at udsætte heste og sætte bistader op senere. Fællesspisningen på boldbanen (som ikke er et grundejerforeningsarrangement) sidste år var en stor succes, hvor ca. 25 var mødt op. Formanden takkede bestyrelsen for samarbejdet i det forgangne år og sluttede med en opfordring til at oplyse e-mailadresser til foreningen.

Ingen spørgsmål til beretningen og den blev godkendt uden bemærkninger.

Ad 3

Det reviderede regnskab 2016/2017 blev gennemgået. Ingen spørgsmål. Godkendt uden bemærkninger.

Ad 4

Budgetforslag 2017/2018 blev gennemgået. Ingen spørgsmål. Godkendt uden bemærkninger.

Ad 5

Kontingentet fortsætter uændret.

Ad 6

Ingen indkomne forslag fra medlemmerne.

Ad 7

1. Valg for 2 år til bestyrelsen:
   1. Efter tur afgår formand Annie Weinreich, som modtager genvalg
   2. Efter tur afgår Benny Hansen, som modtager genvalg

Genvalgt

Ad 8

1. Valg for 1 år 2 suppleanter til bestyrelsen
   1. Efter tur afgår Paul Koluda og John Weinreich, som begge modtager genvalg

Genvalgt

Ad 9

1. Valg for 1 år af 2 revisorer og 1 en revisorsuppleant

Søren Rosenkvist genvalgt. Ellen ønsker ikke genvalg som revisor, men gerne som revisorsuppleant. Erling Hansen blev valgt til revisor.

Ad 10

Eventuelt

Marie spurgte, hvem der skal slå græsset bag Stillidsvej. Kommunen slår det ikke længere. Marie kontakter kommunen.

Der blev klaget over de mange ekstra sten på Rødhalsevej efter vandforsyningen har repareret en vandskade. Formanden beder vejmanden om at se på sagen.

Torben Sverre Jørgensen vil gerne melde sig til at arbejde som ”grundejerforeningens repræsentant” i forbindelse med kommende loppemarkeder. Grundejerforeningen har ingen forpligtelser i forbindelse med afholdelse af loppemarkeder. Der er oprettet en Facebookgruppe **”Lopperne” Kongsmark Strand**. Linket lægges på foreningens hjemmesiden og sendes ud i vores Nyhedsbrev

Tak for god ro og orden.